Tähelepanu! Artikkel on enam kui 5 aastat vana ning kuulub väljaande digitaalsesse arhiivi. Väljaanne ei uuenda ega kaasajasta arhiveeritud sisu, mistõttu võib olla vajalik kaasaegsete allikatega tutvumine.
Bioloogilist kella lülitab sisse keemia
Teadlased on teinud kindlaks keemilise
lüliti, mis kontrollib inimese bioloogilist kella reguleerivat geneetilist
mehhanismi.
Kuigi bioloogilise kella regulatsioon koosneb paljudest geenidest, kontrollib kogu mehhanismi USA California ülikooli teadlaste sõnul vaid üks aminohape. Teadlased loodavad, et avastus võib viia uute ravimiteni unehäirete ravis, sest töögrupi juhi juhi professor Paolo Sassone-Corsi sõnul on sedavõrd spetsiifiline käiviti ravimitele ideaalne sihtmärk, kirjutas Eesti geenikeskus.
Hinnanguliselt kontrollitakse inimese bioloogilise kella poolt kuni 15 protsenti kõigist geenidest. Bioloogilise kella rütmihäired mõjutavad oluliselt inimese tervislikku seisundit ja neid on seostatud unetuse, depressiooni, südamehaiguste, vähi ja neurodegeneratiivsete häiretega. Inimese bioloogilist kella kontrollivad geenid CLOCK ja BMAL1.
BMAL1 poolt toodetud valgus käivitab vaid ühe aminohappe modifitseerimine bioloogilise kella rütmi geneetikaga seotud sündmuste ahela. Kui seda aminohappe modifitseerumist mingilgi moel kahjustada, häirub lülitussüsteem ja koos sellega kogu regulatsioonimehhanism.
Praegu testivad teadlased antikehi, mis on suunatud konkreetse aminohappe aktiivsuse taastamisele, mis võiks taastada ka kogu süsteemi toimimise.